Flere overgrepsanklager mot Cosby
Cosby er blitt beskyldt for en rekke seksuelle overgrep. Anklagene dreier seg både om voldtekt, ærekrenkelser, kyssing og ufrivillig beføling. Hittil har minst 23 kvinner anklaget den amerikanske kjendisen for en rekke forhold. Cosby har selv kommentert og avvist anklagene. Konen hans gjennom 50 år, Camille, har også tatt til orde og støttet ektemannen. Tidligere supermodell Janice Dickinson har selv fortalt at hun ble dopet ned og voldtatt av TV-stjernen i 1982. Nå melder CNN at ytterligere to kvinner har saksøkt ham. Dette er deres påstander:Linda Joy Traitz: Som 18-19 åring jobbet Traitz som servitør på en restaurant Cosby var medeier i. Han skulle kjøre henne hjem fra jobb en dag, men ville stoppe innom stranden på veien. Ifølge Traiz ble hun tilbudt piller slik at hun kunne «slappe av». Hun takket nei, men han fortsatte å spørre. Cosby skal videre ha befølt brystene hennes, dyttet henne ned i bilsetet og forsøkt å legge seg oppå henne. Cosbys advokat, Martin Singer, avviser alle påstandene. – Traitz er et prakteksempel på folk som kommer helt ut av det blå med falske historier totalt uten substans, sier han.Therese Serignese: 57 år gamle Therese jobbet som modell i LA. Hun var 19 år gammel da hun møtte Bill Cosby etter en oppvisning. Etter å ha tatt noen piller Cosby ga henne, er det neste hun husker at han voldtar henne. Serignese turte aldri anmelde ham på grunn av hans sosiale posisjon. – Han var overalt. Alle omtalte han som en fantastisk familiemann. Jeg visste at han ikke var det, men jeg kunne ikke bevise det. Det fantes ingen fysiske bevis. Hverken overvåkningskameraer eller DNA-spor. I tilleg hadde ingen hadde anklaget ham tidligere. Advokaten Tamara Green var den første kvinnen som saksøkte Cosby.Onsdag stod ytterligere tre kvinner frem med sine historier om angivelige overgrep av Bill Cosby. Advokat Gloria Allred holdt en pressekonferanse der de tre kvinnene stod frem med sine historier om ufrivillig sex med Cosby på 80 og 90-tallet. I intervjuet gjengitt av kjendisnettstedet TMZ får vi høre de tre historiene. Den første kvinnen som forteller er Linda Kirkpatrick: – Det neste jeg husker er at jeg våkner på et rom alene med Cosby. Jeg lå nede, mens Coby var oppå meg. Han kysset meg med tvang. Jeg forstod at noe var veldig, veldig galt, sier hun på pressekonferansen. Lynn Neal var også en av kvinnene som snakket ut onsdag: – Han sa han kunne hente en drink til meg. Uten å spørre kom han med en shot. Jeg sa at jeg ikke ville ha den, men jeg drakk den. I det vi dro fra restauranten følte jeg meg rar. Jeg forstod ikke hva som skjedde og hadde aldri følt meg på denne måten før. Da vi kom til garderoben satt vi oss på sofaen og han begynte å ta av meg buksene. Jeg spurte hva han drev med, og ba ham om å stoppe. Men det gjorde han ikke. Jeg var svak og kunne ikke stoppe ham. Han ba meg om å slappe av og sa at han ikke ville skade meg. Da begynte han å ha sex med meg. Den tredje kvinnen, Kacey, forteller at hun møtte Cosby da hun jobbet med ham i William Morris. – Jeg fikk beskjed om at vi skulle spise lunch i suiten hans. Det var da han tilbød meg en stor hvit pille. Jeg sa høflig nei takk, men han insisterte og jeg ble skremt. Jeg spurte hva slags pille det var, men han ba meg stole på ham og at dette ville få meg til å slappe av. Jeg sa nei flere ganger, men han fortsatte å insistere. Til slutt tok jeg pillen. Det neste jeg husker er at jeg våknet opp i en seng, sammen med en naken Cosby, forteller hun.Bill Cosbys advokat, Martin Singer, har tidligere kalt påstandene for latterlige. – Det motstrider all fornuft at så mange mennesker ikke har sagt noe, gjort noe, eller anmeldt noen forhold, hvis de faktisk mente de hadde blitt misbrukt når det har gått så lang tid, sier Singer til CNN. Bill Cobys datter har også skrevet på Facebook hva hun mener om anklagene mot sin far: «Voldtekt er en seriøs anklage og det skal tas alvorlig, men det er også å feilaktig anklage noen. Når noen voldtar en person havner de i fengsel. Det burde også skje med den som feilaktig anklaget et uskyldig offer. De ødelegger ikke bare en uskyldig persons liv – de gjør det også vanskelig for de menn og kvinner som ønsker rettferdighet når de har blitt voldtatt.» Hun takket også for støtten hun og familien har fått.
Bill Cosby har vært i hardt vær de siste månedene. Minst 23 kvinner har anklaget den amerikanske skuespilleren for seksuelle overgrep. Nå saksøker ytterligere to kvinner 77-åringen.